dynamitt i borehullene
Store norske leksikon,Historie,Norsk og nordisk historie,Norges historie,Norges historie generelt,Norsk arbeiderbevegelse
Dynamitt i borehullene var et slagord som Arbeiderpartiets Martin Tranmæl tok i bruk fra 1912 og utover. Budskapet var at arbeiderbevegelsen måtte anvende mer drastiske midler i sin kamp mot det borgerlige samfunnet og for et nytt sosialistisk samfunn. Dette var en hovedsak for Fagopposisjonen av 1911.
Ifølge et referat i Social-Demokraten (nå Dagsavisen) fra et møte i Kristiania Arbeidersamfund 4. januar 1912 uttalte Tranmæl blant annet: «Er det ikke tåpelig å gjøre arbeidsforholdene trygge for streikebryterne i gruveindustrien? Enn om det lå noen dynamittpatroner igjen i borehullene, som bare de streikende visste av, tror man ikke streikebryterne ville betenke seg to ganger på å oppta arbeidet?» Tranmæls poeng var at det burde være risikabelt å gjøre streikebryterarbeid.Uttalelsen vakte stor oppsikt og ble fordømt i sterke ordelag, både fra borgerlig hold og av de gamle sosialdemokratene, samt størstedelen av arbeiderpressen. Les mer i Store norske leksikon fagopposisjonen av 1911 syndikalisme arbeiderbevegelse fagbevegelse